CELEX: 32022R1167
Language: sl
Date: 2022-07-06 00:00:00
Title: Izvedbena uredba Komisije (EU) 2022/1167 z dne 6. julija 2022 o spremembi Izvedbene uredbe (EU) 2021/633 o uvedbi dokončne protidampinške dajatve na uvoz mononatrijevega glutamata s poreklom iz Ljudske republike Kitajske in Indonezije po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta

7.7.2022   
               
               
                  SL
               
               
                  Uradni list Evropske unije
               
               
                  L 181/14
               
            
         IZVEDBENA UREDBA KOMISIJE (EU) 2022/1167
         z dne 6. julija 2022
         o spremembi Izvedbene uredbe (EU) 2021/633 o uvedbi dokončne protidampinške dajatve na uvoz mononatrijevega glutamata s poreklom iz Ljudske republike Kitajske in Indonezije po pregledu zaradi izteka ukrepa v skladu s členom 11(2) Uredbe (EU) 2016/1036 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1) (v nadaljnjem besedilu: osnovna uredba), in zlasti člena 11(3) Uredbe,
         ob upoštevanju naslednjega:
         1.   POSTOPEK
         
         1.1   Prejšnje preiskave in veljavni ukrepi
         
         
                     (1)
                  
                  
                     Svet je z Uredbo Sveta (ES) št. 1187/2008 (2) uvedel dokončne protidampinške dajatve na uvoz mononatrijevega glutamata s poreklom iz Ljudske republike Kitajske (v nadaljnjem besedilu: Kitajska, LRK ali zadevna država) (v nadaljnjem besedilu: prvotna preiskava).
                  
               
                     (2)
                  
                  
                     Komisija se je 21. januarja 2015 po pregledu zaradi izteka ukrepov v skladu s členom 11(2) v skladu z Izvedbeno uredbo Komisije (EU) 2015/83 (3) odločila, da ohrani ukrepe, kot so bili določeni v prvotni preiskavi.
                  
               
                     (3)
                  
                  
                     Komisija se je 14. aprila 2021 po drugem pregledu zaradi izteka ukrepov v skladu s členom 11(2) osnovne uredbe in v skladu z Izvedbeno uredbo Komisije (EU) 2021/633 (4) odločila, da ohrani stopnjo protidampinških dajatev, kot je bila določena v prvotni preiskavi in potrjena z Izvedbeno uredbo Komisije (EU) 2015/83.
                  
               
                     (4)
                  
                  
                     Trenutno veljavne dokončne protidampinške dajatve znašajo od 33,8 % do 39,7 %.
                  
               1.2   Zahtevek za spremembo imena
         
         
                     (5)
                  
                  
                     Januarja 2019 je kitajski proizvajalec izvoznik Tongliao Meihua Bio-Tech Co., Ltd domnevno spremenil svoje ime v Tongliao Meihua Biological Sci-Tech Co., Ltd.
                  
               
                     (6)
                  
                  
                     Družba je eden od dveh povezanih proizvajalcev izvoznikov, ki pripadata skupini Meihua, skupaj z družbo Hebei Meihua MSG Group Co., Ltd, ki trenutno uživa individualno stopnjo dajatve v višini 33,8 % pod dodatno oznako TARIC A883. Družba Tongliao Meihua Biological Sci-Tech Co., Ltd je zato zaprosila, da se sprememba njenega imena upošteva za uporabo obstoječe individualne stopnje dajatve v višini 33,8 %.
                  
               
                     (7)
                  
                  
                     Dokazila, ki jih je družba Tongliao Meihua Biological Sci-Tech Co., Ltd predložila za utemeljitev zahtevka, pa je pokazala, da je bila skupina Meihua predmet pomembne strukturne reorganizacije, ki precej presega preprosto spremembo imena. Zato se je štelo, da individualna stopnja dampinga, določena za prvotne subjekte (družbi Hebei Meihua MSG Group Co., Ltd in Tongliao Meihua Bio-Tech Co., Ltd oziroma skupina Meihua) pod dodatno oznako TARIC A883, morda ni več primerna.
                  
               
                     (8)
                  
                  
                     Na podlagi navedenega je Komisija menila, da obstajajo zadostni dokazi, da so se okoliščine, ki so privedle do uvedbe obstoječih ukrepov za povezana proizvajalca izvoznika iz skupine Meihua v prvotni preiskavi, spremenile. Poleg tega je ugotovila, da so te spremembe trajne.
                  
               1.3   Začetek delnega vmesnega pregleda
         
         
                     (9)
                  
                  
                     Na podlagi informacij iz uvodne izjave (8) se je Komisija 24. januarja 2022 na lastno pobudo odločila začeti delni vmesni pregled protidampinških ukrepov, ki se uporabljajo za uvoz mononatrijevega glutamata s poreklom iz Kitajske, v skladu s členom 11(3) osnovne uredbe in v Uradnem listu Evropske unije objavila obvestilo o začetku delnega vmesnega pregleda (v nadaljnjem besedilu: obvestilo o začetku) (5). Popravek obvestila o začetku z dne 24. januarja 2022 je bil objavljen 22. marca 2022 (6).
                  
               
                     (10)
                  
                  
                     Delni vmesni pregled je bil po obsegu omejen na preiskavo dampinga glede dveh kitajskih proizvajalcev izvoznikov iz skupine Meihua, Tongliao Meihua Bio-Tech Co., Ltd in Hebei Meihua MSG Group Co., Ltd (dodatna oznaka TARIC A883).
                  
               1.4   Obdobje preiskave v zvezi s pregledom
         
         
                     (11)
                  
                  
                     Preiskava dampinga je zajela obdobje od 1. januarja 2021 do 31. decembra 2021 (v nadaljnjem besedilu: obdobje preiskave v zvezi s pregledom).
                  
               1.5   Zainteresirane strani
         
         
                     (12)
                  
                  
                     Komisija je v obvestilu o začetku zainteresirane strani pozvala, naj z njo stopijo v stik, če želijo sodelovati v pregledu. Poleg tega je o začetku pregleda posebej obvestila oba proizvajalca izvoznika iz skupine Meihua, edinega proizvajalca Unije in kitajsko vlado ter jih povabila k sodelovanju.
                  
               
                     (13)
                  
                  
                     Zainteresirane strani so imele možnost, da predložijo pripombe o začetku pregleda in zahtevajo zaslišanje pred Komisijo in/ali pooblaščencem za zaslišanje v trgovinskih postopkih.
                  
               1.5.1   Izpolnjeni vprašalniki
         
         
                     (14)
                  
                  
                     Komisija je poslala vprašalnike obema proizvajalcema izvoznikoma iz skupine Meihua in organom zadevne države. Komisija ni prejela nobenega izpolnjenega vprašalnika, niti od obeh proizvajalcev izvoznikov iz skupine Meihua niti od organov zadevne države.
                  
               2.   IZDELEK, KI SE PREGLEDUJE, IN PODOBNI IZDELEK
         
         
                     (15)
                  
                  
                     Izdelek, ki se pregleduje, je enak kot v prvotni preiskavi in poznejših pregledih iz uvodnih izjav (2) in (3), tj. mononatrijev glutamat s poreklom iz Ljudske republike Kitajske, ki se trenutno uvršča pod oznako KN ex 2922 42 00 (oznaka TARIC 2922420010).
                  
               
                     (16)
                  
                  
                     Kot v prvotni preiskavi in poznejših pregledih iz uvodnih izjav (2) in (3) je Komisija ugotovila, da imata izdelek, ki se proizvaja v LRK in izvaža v Unijo, ter izdelek, ki se proizvaja in prodaja na kitajskem domačem trgu, enake osnovne fizikalne, tehnične in kemične lastnosti ter enake osnovne končne uporabe. Zato se štejeta za podobna izdelka v smislu člena 1(4) osnovne uredbe.
                  
               3.   NESODELOVANJE
         
         
                     (17)
                  
                  
                     Kot je navedeno v uvodni izjavi (14), je Komisija 24. januarja 2022 obema znanima kitajskima proizvajalcema izvoznikoma iz skupine Meihua poslala vprašalnik za proizvajalce izvoznike, kitajski vladi pa vprašalnik o obstoju znatnih izkrivljanj v smislu člena 2(6a)(b) osnovne uredbe. Komisija od proizvajalcev izvoznikov ali organov zadevne države ni prejela nobenega odgovora niti nobenega drugega odziva.
                  
               
                     (18)
                  
                  
                     Komisija je z dopisom z dne 7. aprila 2022 oba znana kitajska proizvajalca izvoznika iz skupine Meihua obvestila, da bodo zaradi nesodelovanja in v skladu s členom 18 osnovne uredbe ugotovitve sprejete na podlagi razpoložljivih dejstev, in ju pozvala, naj predložita pripombe. Proizvajalca izvoznika iz skupine Meihua nista predložila nobenih pripomb. Za pomanjkanje sodelovanja ni bilo podano nobeno pojasnilo.
                  
               
                     (19)
                  
                  
                     Komisija je prav tako obvestila predstavništvo Ljudske republike Kitajske pri Evropski uniji, da namerava uporabiti člen 18(1) osnovne uredbe in svoje ugotovitve v zvezi z dampingom obeh proizvajalcev izvoznikov iz skupine Meihua in obstojem znatnih izkrivljanj utemeljiti na dejstvih, ki so bila na voljo v spisu. Predstavništvo Ljudske republike Kitajske pri Evropski uniji je pozvala, naj predloži pripombe. Komisija ni prejela pripomb.
                  
               
                     (20)
                  
                  
                     Zaradi nesodelovanja je Komisija menila, da bi bilo treba o postopku delnega vmesnega pregleda odločiti na podlagi razpoložljivih dejstev v tej preiskavi. Kar zadeva poseben položaj skupine Meihua, se je Komisija oprla na ustrezne dokaze, predložene v okviru zahtevka za spremembo imena, ki je privedel do začetka vmesnega pregleda.
                  
               
                     (21)
                  
                  
                     V zahtevku za spremembo imena se je zdelo, da je eden od proizvajalcev izvoznikov iz skupine Meihua, in sicer družba Tongliao Meihua Bio-Tech Co., Ltd, spremenil svoje ime v Tongliao Meihua Biological Sci-Tech Co., Ltd. Vendar je Komisija glede na dokumentacijo, predloženo v podporo zahtevku za spremembo imena, nadalje menila, da spremembe v skupini Meihua precej presegajo spremembo imena.
                  
               
                     (22)
                  
                  
                     Prvič, vložnik je Komisijo obvestil, da je drugi izvoznik iz skupine Meihua, tj. družba Hebei Meihua MSG Group Co., Ltd, leta 2008 prav tako spremenil svoje ime. Trenutno ime te družbe je Meihua Holdings Group Co., Ltd. Vložnik je pojasnil, da družba Meihua Holdings Group Co., Ltd o tem ni obvestila Komisije, ker je skupina Meihua v tistem času preoblikovala svoje poslovanje v skupino družb, izid te reorganizacije pa ni bil zelo jasen, zlasti za dejavnost prodaje. V dokumentaciji, predloženi v podporo zahtevku za spremembo imena, je vložnik navedel, da je družba Meihua Holdings Group Co., Ltd začela zadevni izdelek prodajati samo na domačem trgu.
                  
               
                     (23)
                  
                  
                     Drugič, vložnik je dodal, da je bila družba Meihua International Trading (Hong Kong) Limited (v nadaljnjem besedilu: družba Meihua Hong Kong) leta 2012 vključena v skupino in da opravlja izvozne dejavnosti. Zato je sedanji izvoznik zadevnega izdelka družba Meihua Hong Kong. Po navedbah vložnika družba Meihua Hong Kong izvaža mononatrijev glutamat v Unijo pod dodatno oznako TARIC A883.
                  
               
                     (24)
                  
                  
                     Nazadnje, družba Tongliao Meihua Biological Sci-Tech Co., Ltd se je leta 2011 združila s še enim proizvajalcem zadevnega izdelka, družbo Xinjiang Meihua Amino Acid Co., Ltd. Vložnik je izjavil, da je družba Xinjiang Meihua Amino Acid Co., Ltd leta 2016 prav tako prodajala zadevni izdelek v Unijo prek družbe Meihua Hong Kong.
                  
               4.   SKLEP IN RAZKRITJE
         
         
                     (25)
                  
                  
                     Iz razlogov, navedenih v uvodnih izjavah (21) do (24), se je zdelo, da je bila skupina Meihua, za katero velja dajatev, predmet strukturne reorganizacije. S to reorganizacijo je bil ustanovljen nov subjekt, sestavljen iz skupine družb, ki je vključevala proizvajalca izvoznika (družba Xinjiang Meihua Amino Acid Co., Ltd) in povezanega trgovca (družba Meihua Hong Kong), ki nista bila nikoli prijavljena EU niti ju ta ni nikoli preiskovala. Zato Komisija ni mogla preprosto domnevati, da je sedanja stopnja dampinga, ki se uporablja za družbi Hebei Meihua MSG Group Co., Ltd in Tongliao Meihua Bio-Tech Co., Ltd, še vedno veljavna.
                  
               
                     (26)
                  
                  
                     Zaradi popolnega nesodelovanja proizvajalcev izvoznikov Komisija ni mogla preučiti dejanske sestave subjektov, za katere se je uporabljala prvotna dajatev, ali bi bila stopnja dajatve še vedno ustrezna za novo organizacijsko strukturo skupine Meihua ter ali bi bil upravičen nov izračun dampinga in posledično njegove stopnje.
                  
               
                     (27)
                  
                  
                     V teh okoliščinah in na podlagi razpoložljivih dejstev je Komisija lahko sklenila le, da skupina Meihua (ki jo sestavljata družbi Tongliao Meihua Bio-Tech Co., Ltd in Hebei Meihua MSG Group Co., Ltd), ki ji je bila dodeljena individualna stopnja dajatve pod dodatno oznako TARIC A883, kot taka ne obstaja več. Zdi se, da skupino sestavljajo drugi proizvajalci izvozniki, zato je treba navedeno stopnjo dajatve in dodatno oznako TARIC črtati.
                  
               
                     (28)
                  
                  
                     Iz navedenih razlogov Komisija za novoustanovljeni subjekt ne more določiti individualne stopnje dajatve in dodatne oznake TARIC, dodeljene posamezni družbi. Za morebiten izvoz, ki ga opravi novoustanovljeni subjekt, bi se tako uporabljala stopnja, ki se uporablja za „Vse druge družbe“ pod dodatno oznako TARIC A999.
                  
               
                     (29)
                  
                  
                     Zainteresirane strani so bile o tem ustrezno obveščene in so imele možnost predložiti pripombe.
                  
               
                     (30)
                  
                  
                     Komisija ni prejela pripomb.
                  
               
                     (31)
                  
                  
                     Člen 1(2) Izvedbene uredbe Komisije (EU) 2021/633 bi bilo zato treba ustrezno spremeniti.
                  
               
                     (32)
                  
                  
                     Ta uredba je skladna z mnenjem odbora, ustanovljenega s členom 15(1) osnovne uredbe –
                  
               SPREJELA NASLEDNJO UREDBO:
         
            Člen 1
            Člen 1(2) Izvedbene uredbe (EU) 2021/633 se spremeni:
            
               
                  „2.   Stopnje dokončne protidampinške dajatve, ki se uporabljajo za neto ceno franko meja Unije pred plačilom dajatve za izdelek iz odstavka 1, ki ga proizvajajo spodaj navedene družbe, so:
                  
                              Država
                           
                           
                              Družba
                           
                           
                              Protidampinška dajatev (v %)
                           
                           
                              Dodatna oznaka TARIC
                           
                        
                              LRK
                           
                           
                              Fujian Province Jianyang Wuyi MSG Co., Ltd
                           
                           
                              36,5 
                           
                           
                              A884
                           
                        
                              LRK
                           
                           
                              Vse druge družbe
                           
                           
                              39,7 
                           
                           
                              A999“
                           
                        
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. julija 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  UL L 322, 2.12.2008, str. 1.
         
            (3)  UL L 15, 22.1.2015, str. 31.
         
            (4)  UL L 132, 19.4.2021, str. 63.
         
            (5)  UL C 35, 24.1.2022, str. 12.
         
            (6)  UL C 129, 22.3.2022, str. 18.